Իվան Դրաչ

Իվան Ֆեոդորովիչ Դրաչ (, ), ուկրաինացի բանաստեղծ, արձակագիր, դրամատուրգ, քաղաքական գործիչ, քննադատ։ ԽՄԿԿ անդամ (1959-1990):

Կենսագրություն 
Ծնվել է 1936 թվականի հոկտեմբերի 17-ին Կիևի մարզի Տելիժենցի գյուղում։ 1956-1958 թվականներին ծառայել է բանակում։ 1959-1963 թվականներին սովորել է Կիևի համալսարանում, որից հեռացվել է քաղաքական հայացքների պատճառով։ Ավարտել է ԽՍՀՄ Պետկինոյին կից բարձրագույն սցենարական դասընթացները։ 1990-1992 թվականներին նախագահել է Ուկրաինայի ժողովրդական ՌՈՒԽ-ը։ 1990-1994 թվականներին եղել է ժողովրդական պատգամավոր։ 1991 թվականից «Ուկրաինա» միության նախագահն է։

Իվան Դրաչի բանաստեղծությունների առաջին ժողովածուն տպագրվել է 1962 թվականին։ Հեղինակել է «Առօրեական բալլադներ», «Խոհ ուսուցչի մասին», «Դեպի ակունքներ», «Կիևի երկինքը», «Արմատներ ու սաղարթ», «Արև և Բառ» և այլ գրքեր։ 1976 թվականին արժանացել է Ուկրաինայի Տ. Շևչենկոյի անվան պետական մրցանակին, իսկ 1989 թվականին՝ ԽՍՀՄ պետական մրցանակի։

1996 թվականից Ուկրաինայի մտավորականների կոնգրեսի նախագահն է։

Դրաչի պոեզիային բնորոշ են գեղարվեստական մտածողության մասշտաբայնությունը, գեղագիտական խիստ չափորոշիչները, նուրբ ճաշակը և աշխույժ ոճը։

Իվան Դրաչը հայերեն 
 Բալլադ արևածաղկի մասին; Միայնակ ծիծեռնակը; Խոհերից քո անծիր, իմ միակ; Աշխարհն առանց քեզ՝ խոր խավար; Գոյի առեղծվածը։ Ուկրաինա։ Բանաստեղծություններ, Ե., ԵՃՇՊՀ, 2012, էջ 49-65։ Թարգմ.՝ Լիլիթ Սեյրանյան։

Ծանոթագրություններ 

Ուկրաինացի բանաստեղծներ
Ուկրաինացի արձակագիրներ
Ուկրաինացի դրամատուրգներ
Ուկրաինայի քաղաքական գործիչներ
ԽՍՀՄ գրողների միության անդամներ
20-րդ դարի բանաստեղծներ
Ուկրաինացի սցենարիստներ
Խորհրդային գրողներ
Խորհրդային բանաստեղծներ
Կիևի համալսարանի շրջանավարտներ
ԽՄԿԿ անդամներ
Ուկրաինացի գրողներ
Ուկրաինացի թարգմանիչներ
Անտոնովիչների մրցանակի հաղթողներ
ԽՍՀՄ ԳԽ պատգամավորներ
Խորհրդային սցենարիստներ
Բանաստեղծներ այբբենական կարգով